**OBRAZLOŽENJE GODIŠNJEG IZVJEŠTAJA O IZVRŠENJU FINANCIJSKOG PLANA ZA 2023.**

**CENTRA ZA PROFESIONALNU REHABILITACIJU OSIJEK**

**Ministarstvo rada, mirovinskog sustava, obitelji i socijalne politike**

**8655 Centri za profesionalnu rehabilitaciju**

**33634 Centar za profesionalnu rehabilitaciju Osijek**

Centar za profesionalnu rehabilitaciju Osijek (u daljnjem tekstu: Centar) je javna ustanova osnovana Zakonom o profesionalnoj rehabilitaciji i zapošljavanju osoba s invaliditetom.

Osnivači Centra su bili Republika Hrvatska s osnivačkim udjelom od 40% i Osječko-baranjska županija s osnivačkim udjelom od 60%, s tim da od 26. siječnja 2019. godine Republika Hrvatska u cijelosti preuzima osnivačka prava nad Centrom.

Djelatnost Centra je pružanje usluga profesionalne rehabilitacije s ciljem uključivanja osoba s invaliditetom na tržište rada.

Osim profesionalne rehabilitacije, Centar obavlja i djelatnost pružanja usluga privremenog smještaja ženama i djeci žrtvama nasilja u obitelji. Usluga se pruža u skladu s propisima o socijalnoj skrbi, a uključuje smještaj, prehranu, brigu o zdravlju te psihosocijalnu i pravnu pomoć kao i senzibiliziranje javnosti za pitanja nasilja u obitelji i e-savjetovalište.

|  |  |  |  |  |  |
| --- | --- | --- | --- | --- | --- |
|  | Izvršenje 2022.  | Plan 2023.  | Izvršenje 2023.  | Indeks izvršenje 2023./plan 2023. | Indeks izvršenje 2023./2022. |
| 33634-Centar za profesionalnu rehabilitaciju Osijek | 662.709 | 1.241.940 | 893.713 | 72 | 134,9 |

### 3301 AKTIVNA POLITIKA TRŽIŠTA RADA

|  |  |  |  |  |  |
| --- | --- | --- | --- | --- | --- |
|  | Izvršenje 2022.  | Plan 2023.  | Izvršenje 2023.  | Indeks izvršenje 2023./plan 2023. | Indeks izvršenje 2023./2022. |
| 3301-AKTIVNA POLITIKA TRŽIŠTA RADA | 662.709 | 1.241.940 | 893.713 | 72 | 134,9 |

**Zakonske i druge pravne osnove**

Zakon o ustanovama – članak 57. t.1, članak 59. t.2

Uredba o osnivanju Centra za profesionalnu rehabilitaciju Osijek – članak 10. stavak 1. i članak 11. stavak 2.

Zakon o profesionalnoj rehabilitaciji i zapošljavanju osoba s invaliditetom – članak 17. stavak 1. i 2.

Zakon o socijalnoj skrbi – članak 287.

Pravilnik o profesionalnoj rehabilitaciji i centrima za profesionalnu rehabilitaciju osoba s invaliditetom – članak 20.

Statut Centra za profesionalnu rehabilitaciju Osijek – članak 2., 40., 41. stavak 1. i članak 42. stavak 1.

Pravilnik o radu Centra za profesionalnu rehabilitaciju Osijek

Pravilnik o unutarnjem ustrojstvu i sistematizaciji radnih mjesta Centra za profesionalnu rehabilitaciju Osijek

**Opći dio obrazloženja polugodišnjeg izvještaja o izvršenju financijskog plana**

### A921001 ADMINISTRACIJA I UPRAVLJANJE

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2022.  | Plan 2023.  | Izvršenje 2023.  | Indeks izvršenje 2023./plan 2023. | Indeks izvršenje 2023./2022. |
| A921001-ADMINISTRACIJA I UPRAVLJANJE | 662.709 | 1.241.940 | 893.713 | 72 | 134,9 |

Sredstva u okviru aktivnosti Administracija i upravljanje namijenjena su za redovno poslovanje Centra i obuhvaćaju rashode za zaposlene, materijalne rashode, financijske rashode,naknade građanima i kućanstvima te rashode za nabavu nefinancijske imovine.

**PRIHODI I PRIMICI**

U 2023. godini na ovoj aktivnosti planirani su prihodi/primici u iznosu **788.727,00** eura (618.490,00 eura iz izvora financiranja 43 - prihodi za posebne namjene, 165.391,00 eura iz izvora financiranja 11 - opći prihodi i primici, 4.182,00 eura iz izvora financiranja 52 - ostale pomoći i iznos od 664,00 eura iz izvora financiranja 61 - donacije).

U 2023. godini na ovoj aktivnosti planirani su prihodi/primici zajedno sa donosom iz 2022. godine su iznos od **1.693.381,24** eura (618.490,00 eura iz izvora financiranja 43 - planirani prihodi za posebne namjene + 904.322,43 eura donos iz 2022., 165.391,00 eura iz izvora financiranja 11 - planirani opći prihodi i primici, 4.182,00 eura iz izvora financiranja 52 - ostale pomoći i iznos od 664,00 eura iz izvora financiranja 61 - donacije + 331,81 euro donos iz 2022.).

Do 31. prosinca 2023. godini na ovoj aktivnosti izvršeni su prihodi/primici u iznosu **787.947,32** eura što je 99,90 % od planiranog (621.038,53 eura iz izvora financiranja 43 - prihodi za posebne namjene što je 100,41 % od planiranog, 165.381,79 eura iz izvora financiranja 11 - opći prihodi i primici što je 99,99 % od planiranog, 1.527,00 eura iz izvora financiranja 52 - ostale pomoći što je 36,51 % od planiranog i 0,00 eura iz izvora financiranja 61 - donacije što je 0,00 % od planiranog).

**RASHODI I IZDACI**

U 2023. godini na ovoj aktivnosti planirani su rashodi/izdaci nakon izmjena i dopuna financijskog plana, u iznosu **1.241.940,00** eura (1.071.703,00 eura iz izvora financiranja 43 - prihodi za posebne namjene, 165.391,00 eura iz izvora financiranja 11 - opći prihodi i primici, 4.182,00 eura iz izvora 52 - ostale pomoći i 664,00 eura iz izvora financiranja 61- donacije).

Do 31. prosinca 2023. godine na ovoj aktivnosti izvršeni su rashodi/izdaci u iznosu **893.712,73** eura što je 71,96 % od planiranog za cijelu godinu (727.545,22 eura iz izvora financiranja 43 - prihodi za posebne namjene što je 67,89 % od planiranog, 165.381,79 euro iz izvora financiranja 11 - opći prihodi i primici što je 99,99 % od planiranog i 785,72 eura na izvoru financiranja 52 - ostale pomoći što je 18,79 % od planiranog.

**Rashodi za zaposlene** za 2023. godinu planirani su u iznosu od 799.271,00 eura, a izvršeni u iznosu od 558.613,93 eura što je 69,89 % od planiranog i obuhvaćaju rashode za bruto plaće, doprinose na plaće i ostale rashode za ukupno 26 radnika (461.705,34 eura iz izvora financiranja 43 - prihodi za posebne namjene što je 65,74 % od planiranog i to za rashode 22 radnika koji rade na poslovima profesionalne rehabilitacije i općim poslovima, dok je iznos od 96.908,59 eura iz izvora financiranja 11- opći prihodi i primici što je 100,00 % od planiranog i to za rashode 4 radnika koji rade na poslovima pružanja socijalnih usluga žrtvama obiteljskog nasilja). Rashodi za zaposlene usklađeni su s Uredbom o nazivima radih mjesta i koeficijentima složenosti poslova u javnim službama. Na poslovima profesionalne rehabilitacije koji se financiraju iz izvora 43 – prihodi za posebne namjene rashodi su u 2023. godini planirani na bazi 32 djelatnika dok je trenutno na tim poslovima zaposleno 22 radnika. Na poslovima zaštite žrtava nasilja u obitelji rashodi su u 2023. godini planirani na bazi 4 radnika koliko je trenutno i zaposleno. Jedan o razloga je vezan uz samu proceduru novog zapošljavanja, gdje je temeljem Odluke Vlade Republike Hrvatske o zabrani novog zapošljavanja službenika i namještenika u javnim službama, za svako novo zapošljavanje potrebno ishoditi prethodnu suglasnost, a što značajno utječe na dinamiku realizacije planiranog zapošljavanja. Drugi razlozi vezani su uz ograničenja poslovnog prostora. Isto tako, važno je naznačiti da su rashodi za zaposlene prvotno planirani sukladno Prijedlogu Uredbe o izmjenama Uredbe o nazivima radnih mjesta i koeficijentima složenosti poslova u javnim službama čiji je predlagatelj Ministarstvo rada i mirovinskog sustava, obitelji i socijalne politike, a koji su u startu značajno veći od trenutno primjenjivanih koeficijenata složenosti poslova.

**Materijalni rashodi**  za 2023. godinu planirani su u iznosu od 350.447,00 eura, a izvršeni u iznosu od 249.746,80 eura što je 71,27 % od planiranog i odnose se na naknade troškova zaposlenima, rashode za materijal i energiju, rashode za usluge i ostale nespomenute rashode poslovanja (184.325,60 eura iz izvora financiranja 43 - prihodi za posebne namjene što je 65,40 % od planiranog, 64.635,48 eura iz izvora financiranja 11 - opći prihodi i primici što je 99,99 % od planiranog i 785,72 eura iz izvora financiranja 52 - ostale pomoći). Izvršenje materijalnih rashoda od 71,27 % u odnosu na planirane rashode uvjetovano je očekivanim planiranim višim materijalnim rashodima zbog rasta cijena i veće potrošnje energenata, a time i rasta rashoda za energiju, očekivanih većih raskoda zbog rasta cijena namjernica i ostalih materijalnih rashoda za potrebe odjela socijalnih usluga, te planiranih usluga tekućeg i investicijskog održavanja zgrade Centra u 2023. godini.

**Financijski rashodi** za 2023. godinu planirani su u ukupnom iznosu od 265,00 eura (265,00 eura iz izvora financiranja 43 – prihodi za posebne namjene), a izvršeni u iznosu od 1,72 eura što je 0,65 % od planiranog , a odnose se na zatezne kamate iz izvora financiranja 43 - prihodi za posebne namjene.

**Naknade građanima i kućanstvima na temelju osiguranja i druge naknade** planirane su za 2023. godinu u iznosu 2.415,00 eura iz izvora financiranja 11- opći prihodi i primici, a izvršene u iznosu od 2.414,34 eura iz izvora financiranja 11 - opći prihodi i primici što je 99,97 % od planiranog, a odnose se na mjesečna osobna primanja u novcu za korisnike uključene u program zaštite žrtava nasilja u obitelji i ovise o broju korisnika.

**Rashodi za nabavu neproizvedene dugotrajne imovine** za 2023. godinu planirani su u iznosu od 2.654,00 eura, (2.654,00 eura iz izvora financiranja 43 - prihodi za posebne namjene), a izvršeni u iznosu od 2.546,34 eura što je 95,94 % od planiranog i odnose se na nabavu licenci za Windows i Office (nabava novih licenci za novozaposlene djelatnike i zamjena postojećih licenci koje su istekle).

**Rashodi za nabavu proizvedene dugotrajne imovine** za2023. godinu planirani su u iznosu od 15.688,00 eura (13.600,00 eura iz izvora financiranja 43 - prihodi za posebne namjene, 1.424,00 eura iz izvora financiranja 11 - opći prihodi i primici, 664,00 eura iz izvora financiranja 61 - donacije ), a izvršeni u iznosu od 9.751,09 eura što je 62,16 % od planiranog ( 8.327,71 euro iz izvora financiranja 43 - prihodi za posebne namjene što je 62,23 % od planiranog i 1.423,38 eura iz izvora financiranja 11 - opći prihodi i primici što je 99,96 % od planiranog), a odnose se na nabavu računala i računalne opreme, uredskog i sobnog namještaja, te opreme za potrebe odjela socijalnih usluga.

**Rashodi za dodatna ulaganja na nefinancijskoj imovini** za 2023. godinu planirani su u iznosu od 71.000,00 eura iz izvora financiranja 43 - prihodi za posebne namjene, a izvršeni u iznosu od 70.638,51 euro što je 99,49 % od planiranog, a odnose se na dodatna ulaganja na građevinskim objektima kroz klimatizaciju cijele zgrade Centra za profesionalnu rehabilitaciju Osijek.

**Posebni dio obrazloženja polugodišnjeg izvještaja o izvršenju financijskog plana**

**Cilj 1. Povećanje broja osoba s invaliditetom uključenih u usluge profesionalne rehabilitacije**

Opis provedbe cilja programa

Centar za profesionalnu rehabilitaciju Osijek do 31. prosinca 2023. godine zaprimio je ukupno 624 nova zahtjeva za uslugama profesionalne rehabilitacije, od toga 50 zahtjeva za uslugu 1 -rehabilitacijska procjena razine radne sposobnosti, znanja, vještina, radnih navika i profesionalnih interesa, 293 zahtjeva za uslugu 1.1 - rehabilitacijska procjena - utvrđivanje invaliditeta u odnosu na rad, 27 zahtjeva za uslugu 9 - izrada plana prilagodbe radnog mjesta (arhitektonska i tehnička prilagodba), 249 zahtjeva za uslugu 10 - procjena radne učinkovitosti, 1 zahtjev za uslugu 12 - obrazovanje, osposobljavanje ili usavršavanje s kraćim obrazovnim programom, 3 zahtjeva za uslugu 11 - radno osposobljavanje na konkretnom radnom mjestu, 1 zahtjev za uslugu 5 - stručna podrška i praćenje. Iz 2022. godine prenesena su 134 zahtjeva.

Najveći broj zahtjeva uputili su poslodavci 460, zatim Hrvatski zavod za zapošljavanje 20 zahtjeva, fizičke osobe 112 zahtjev, Zavod za vještačenje, profesionalnu rehabilitaciju i zapošljavanje osoba s invaliditetom 32 zahtjeva i Hrvatski zavod za mirovinsko osiguranje 0 zahtjeva.

Ukupno je u 2023. obrađeno 547 predmeta, od toga je 442 predmeta riješeno i izdan je nalaz i mišljenje, 105 su zahtjeva obustavljena, a 21 zahtjev su u obradi, te se u 2024. godinu prenosi 214 zahtjeva.

Stručni tim izašao je 198 puta na teren u svrhu rješavanja zahtjeva.

**Cilj 2. Povećanje dostupnosti usluga smještaja žrtvama nasilja u obitelji**

Opis provedbe cilja programa

Do 31. prosinca 2023. godini Odjel socijalnih usluga Centra za profesionalnu rehabilitaciju Osijek pružio je uslugu smještaja za ukupno 82 korisnika, od čega 39 odraslih korisnika i 43 djece.

Broj realiziranih smještaja za 2023. godinu nije dostigao planiranu ciljanu vrijednost od 90 korisnika.

Također broj dana smještaja za 2023. iznosi 3.102 dana smještaja, a što je u prosjeku 37,83 dana po korisniku i predstavlja smanjenje u odnosu na 2022. godinu kada je broj realiziranih smještaja bio ukupno 3.881 dan smještaja, što je u prosjeku 51,07 dan po korisniku ( ukupan broj u 2022. godini bio je 76 korisnika).

**Pokazatelj učinka**

|  |  |  |  |  |  |  |
| --- | --- | --- | --- | --- | --- | --- |
| Pokazatelj učinka | Definicija | Jedinica | Polazna vrijednost | Izvor podataka | Ciljana vrijednost 2023. | Ostvarena vrijednost2023. |
| Broj osoba s invaliditetom uključenih u usluge profesionalne rehabilitacije | Usluge profesionalne rehabilitacije obuhvaćaju mjere i aktivnosti koje se provode s ciljem osposobljavanja i zapošljavanja osoba s invaliditetom | Broj | 390 | CPR Osijek | 432 | 547 |
| Broj korisnika usluga privremenog smještaja | Skrb o ženama i djeci žrtvama nasilja u obitelji ostvaruje se kroz pružanje usluga privremenog smještaja | Broj | 80 | CPR Osijek | 90 | 82 |

**Pokazatelj rezultata**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost 2023. | Ostvarena vrijednost2023. |
| Broj osoba s invaliditetom uključenih u usluge profesionalne rehabilitacije | Usluge profesionalne rehabilitacije obuhvaćaju mjere i aktivnosti koje se provode s ciljem osposobljavanja i zapošljavanja osoba s invaliditetom | Broj | 390 | CPR Osijek | 432 | 547 |
| Broj korisnika usluga privremenog smještaja | Skrb o ženama i djeci žrtvama nasilja u obitelji ostvaruje se kroz pružanje usluga privremenog smještaja | Broj | 80 | CPR Osijek | 90 | 82 |

KLASA: 400-02/22-01/03

URBROJ: 2158-88-05-01-24-30

Osijek, 28. 03. 2024. godine

 Ravnatelj

 Damir Junušić, prof.